มาสเตอร์เชฟ: เดอะ โพรเฟสชันนัลส์ ไทยแลนด์

***มาสเตอร์เชฟ: เดอะ โพรเฟสชันนัลส์ ไทยแลนด์*** () เป็นรายการเรียลลิตีโชว์แข่งขันทำอาหารภาคแยกของรายการมาสเตอร์เชฟไทยแลนด์ แต่เป็นการรวบรวมเชฟมืออาชีพที่ได้รับรางวัลชนะเลิศของมาสเตอร์เชฟไทยแลนด์ในฤดูกาลก่อนหน้า รวมถึงรองชนะเลิศ หรือได้รับตำแหน่งในอันดับสูงจากรายการแข่งขันทำอาหารอื่น ๆ ในเครือเฮลิโคเนียมาแข่งขันในกติการูปแบบเชฟมืออาชีพ โดยบริษัท เฮลิโคเนีย เอช กรุ๊ป จำกัด ซื้อลิขสิทธิ์จากกลุ่มเอนเดโมลชายน์ (ปัจจุบันคือกลุ่มแบนิเจย์) มาผลิตในรูปแบบของประเทศไทย ดำเนินรายการโดยปิยธิดา มิตรธีรโรจน์ (คุณป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน) ออกอากาศทุกวันอาทิตย์ เวลา 18:00 น. และรีรันทุกวันพฤหัสบดี เวลา 23:15 น. ทางช่อง 7HD เริ่มออกอากาศครั้งแรกในวันที่ 9 กุมภาพันธ์ พ.ศ. 2568 และฤดูกาลนี้เป็นฤดูกาลแรกของมาสเตอร์เชฟไทยแลนด์ รวมถึงเป็นรายการแรกของเฮลิโคเนียที่เผยแพร่ย้อนหลังทางเน็ตฟลิกซ์ โดยเป็นรายการที่ได้รับความนิยมสูงรายการหนึ่งในเน็ตฟลิกซ์ของประเทศไทย

## รูปแบบรายการ

รูปแบบรายการส่วนใหญ่ยังเป็นรูปแบบเดิมจากมาสเตอร์เชฟไทยแลนด์ในฤดูกาลปกติ แต่มีความยากมากขึ้นตามระดับของผู้เข้าแข่งขันที่เป็นเชฟมืออาชีพแล้ว และเคยมีประสบการณ์ในการแข่งขันรายการทำอาหารภายในเครือมาก่อน และในฤดูกาลนี้ได้มีการเพิ่มการแข่งขันเปิดครัวระดับมืออาชีพเข้ามาเพื่อทดสอบผู้เข้าแข่งขันที่เป็นเชฟมืออาชีพทั้ง 18 คนอีกด้วย

### รอบการแข่งขันเปิดครัวระดับมืออาชีพ
ผู้เข้าแข่งขันจะถูกแบ่งทีม และต้องแข่งขันเปิดครัวระดับมืออาชีพ เพื่อเสิร์ฟอาหารไม่ต่ำกว่า 200 จาน ภายในเวลา 7 นาทีต่อออเดอร์ ไม่ว่าออเดอร์นั้นจะเข้ามากี่จานก็ตาม โดยมีหัวหน้าเชฟคอยควบคุม ในรอบนี้ 2 ทีมที่มีข้อผิดพลาดมากที่สุดจะต้องแข่งขันต่อเพื่อหาผู้เข้าแข่งขันที่ต้องออกจากการแข่งขันต่อไป

## ผู้เข้าแข่งขัน
### ผู้เข้าแข่งขัน 18 คนสุดท้าย

## ข้อมูลการแข่งขัน
### ตารางการคัดออก

: (ชนะเลิศ) ผู้ชนะเลิศการแข่งขัน 
: (รองชนะเลิศ) รองชนะเลิศการแข่งขัน
: (ชนะ) ผู้เข้าแข่งขันที่ชนะชาแลนจ์ (**กล่องปริศนา**, **บททดสอบความคิดสร้างสรรค์**, **บททดสอบทักษะการเตรียมอาหาร** หรือ **บททดสอบความละเอียดและแม่นยำ**)
: (ชนะ) ผู้เข้าแข่งขันที่ชนะใน**ภารกิจแบบทีม**และผ่านเข้ารอบทั้งทีม
: (สูง) ผู้เข้าแข่งขันที่เข้าชิงเป็นจานที่ดีที่สุด
: (ผ่าน) ผู้เข้าแข่งขันที่ผ่านเข้ารอบต่อไป 
: (ผ่าน) ผู้เข้าแข่งขันที่ผ่านเข้ารอบต่อไป ในการแข่งขันแบบคู่/กลุ่ม 
: (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที
: (กดดัน) ผู้เข้าแข่งขันที่ต้องแข่งขันในรอบ**บททดสอบความละเอียดและแม่นยำ**
: (กดดัน) ผู้เข้าแข่งขันที่ไม่สามารถเข้าแข่งขันในภารกิจแบบทีมได้ และต้องเข้าแข่งขันในรอบ**บททดสอบความละเอียดและแม่นยำ**
: (ต่ำ) ผู้เข้าแข่งขันที่ยืนเป็น 1 ในจานที่แย่ที่สุด 
: (ต่ำ) ผู้เข้าแข่งขันแบบคู่/กลุ่มที่ยืนเป็น 1 ในทีมที่แย่ที่สุด 
: (เสี่ยง) ผู้เข้าแข่งขันที่เสี่ยงในการถูกคัดออก
: (ต่ำ) ผู้เข้าแข่งขันที่ทำผลงานได้แย่ที่สุด แต่ไม่ต้องออกจากการแข่งขัน
: (ออก) ผู้เข้าแข่งขันที่ถูกคัดออกประจำสัปดาห์
: (ออก) ผู้เข้าแข่งขันที่ถูกคัดออกแล้ว แต่ได้โอกาสกลับมาแข่งขันอีกครั้ง แต่ไม่ผ่านรอบแข่งชิงโอกาสครั้งที่ 2 รอบแรก
: (ออก) ผู้เข้าแข่งขันที่ถูกคัดออกแล้ว แต่ได้โอกาสกลับมาแข่งขันอีกครั้ง ผ่านรอบแข่งชิงโอกาสครั้งที่ 2 รอบแรก แต่ไม่ชนะรอบบททดสอบความคิดสร้างสรรค์และการจัดการเวลา
: (กลับ) ผู้เข้าแข่งขันที่ถูกคัดออกแล้ว แต่ได้โอกาสกลับมาแข่งขันอีกครั้ง ผ่านรอบแข่งชิงโอกาสครั้งที่ 2 รอบแรก และชนะรอบบททดสอบความคิดสร้างสรรค์และการจัดการเวลา ทำให้ได้กลับเข้ามาร่วมแข่งขันอีกครั้ง
;หมายเหตุ

## รายชื่อตอน
### ตอนที่ 1: การรวมตัวครั้งสำคัญของเชฟมืออาชีพ
*ออกอากาศ 9 กุมภาพันธ์ 2568***'

ก่อนเริ่มการแข่งขัน เชฟเอียนได้ฉลอง[[ม็อกเทล]]หลากสีเพื่อให้ผู้เข้าแข่งขันทุกคนไม่เครียดกับการแข่งขันมากเกินไปและให้ผู้แข่งขันเลือกหยิบแก้วด้วยตนเอง แต่เชฟป้อมได้ประกาศว่าแก้วม็อกเทลที่ผู้เข้าแข่งขันเลือกดื่มได้แบ่งทีมเป็น 6 ทีมโดยแบ่งตามตัวอักษรที่ติดอยู่ใต้แก้วม็อกเทล ซึ่งมีตัวอักษรทั้งหมด 6 ตัว คือ I, PR, W, PO, O และ R
* **รอบการแข่งขันเปิดครัวระดับมืออาชีพ:** ในรอบนี้ ผู้เข้าแข่งขันจะต้องแข่งขันเปิดครัวระดับมืออาชีพเพื่อเสิร์ฟอาหารไม่ต่ำกว่า 200 จาน ซึ่งแต่ละทีมจะมีหัวหน้าเชฟคอยควบคุม หากอาหารไม่ผ่านมาตรฐานระดับเชฟอาชีพ อาหารทั้งหมดจะถูกตีกลับทันที และหัวหน้าเชฟที่จะมาควบคุมในรอบนี้ คือ เหล่าหัวหน้าเชฟและผู้ช่วยเชฟจากรายการ[[เฮลล์คิทเช่นไทยแลนด์]] (เชฟอ๊อฟ, เชฟพฤกษ์, เชฟวิลแมน, เชฟเอียน, เชฟป้อม และเชฟอาร์) สำหรับผลการแบ่งทีม หัวหน้าเชฟ และเมนูที่ต้องรับผิดชอบ มีดังต่อไปนี้
:
:ผู้เข้าแข่งขันจะต้องศึกษาสูตรอาหารที่ตนเองรับผิดชอบด้วยตนเอง และจะไม่มีการสอนใด ๆ ทั้งสิ้น โดยที่ผู้เข้าแข่งขันมีเวลาในการเตรียมอาหาร 60 นาทีเท่านั้น และแต่ละออเดอร์ที่ถูกเรียกจะต้องเสิร์ฟภายใน 7 นาที ไม่ว่าออเดอร์นั้นจะมากี่จานก็ตาม และในรอบนี้ 2 ทีมที่ผิดพลาดมากที่สุดจะต้องแข่งขันต่อในรอบถัดไป หลังจากการเสิร์ฟอาหารเสร็จสิ้น หัวหน้าเชฟทั้งหมดจะชิมอาหารทั้ง 6 ทีมเพื่อตรวจสอบคุณภาพของจานและรสชาติ เพื่อนำไปประกอบการตัดสิน เกณฑ์การตัดสินในรอบนี้มีทั้งหมด 3 ข้อ คือ การปรุงอาหารให้รสชาติใกล้เคียงหรือเหมือนต้นฉบับมากที่สุด ความคิดเห็นจากผู้ชิมอาหาร และการเสิร์ฟอาหารได้ตามเวลาที่กำหนด โดยทีมที่ทำเวลาในการเสิร์ฟอาหารได้ดีที่สุด คือ <span style="background:purple;"></span> ส่วนทีมที่ปรุงอาหารได้ตรงตามต้นฉบับมากที่สุด คือ  ทั้งนี้ คณะกรรมการต้องตัดสินโดยใช้เกณฑ์ทั้ง 2 ข้อและคะแนนจากผู้ชิมอาหารมารวมกันทั้งหมด ซึ่งทีมแรกที่ได้ผ่านเข้ารอบและเป็นทีมที่ชนะในรอบนี้ คือ <span style="background:purple;"></span> และรองลงมาคือ   และ  ตามลำดับ ส่วน<span style="background:yellow;">ทีมสีเหลือง</span> และ  คือ 2 ทีมที่มีข้อผิดพลาดมากที่สุด จะต้องแข่งขันต่อเพื่อหาผู้ที่ต้องออกจากการแข่งขันต่อไป
* **ทีมที่ชนะ:** <span style="background:purple;"></span>
* **2 ทีมที่ผิดพลาดมากที่สุดและต้องแข่งขันต่อในรอบถัดไป:** <span style="background:yellow;">ทีมสีเหลือง</span> และ 

=== ตอนที่ 2: ไร้ความปรานี ทำ 20 จาน จานละ 3 นาที ===
''ออกอากาศ 16 กุมภาพันธ์ 2568
* **บททดสอบความคิดสร้างสรรค์ระดับมืออาชีพ (Invention Restaurant) :** ในรอบนี้ ผู้เข้าแข่งขันทั้ง 6 คนจะต้องแข่งขันต่อ โดยมีวัตถุดิบหลักคือ เครื่องใน[[วัว]]และ[[หมู]] ซึ่งประกอบด้วย [[เซี่ยงจี๊หมู]] [[ตับ|ตับหมู]] [[ปอด|ปอดหมู]] [[ผ้าขี้ริ้วดำ]] [[ม้าม]] และ [[ไส้อ่อน]] แต่เพื่อไม่อยากให้ผู้เข้าแข่งขันเครียดกับการแข่งขันมากเกินไป เชฟเอียนจึงได้เลี้ยง[[ม็อกเทล]]หลากสีอีกครั้ง แต่ในรอบนี้ สีแก้วม็อกเทลคือตัวกำหนดวัตถุดิบหลักที่จะได้รับ โดยเชฟเกดได้แก้วสีแดง วัตถุดิบหลักคือเซี่ยงจี๊หมู เชฟจารึกได้แก้วสีเหลือง วัตถุดิบหลักคือตับหมู เชฟลูกจรรย์ได้แก้วสีส้ม วัตถุดิบหลักคือปอดหมู เชฟแมกซ์ได้แก้วสีม่วง วัตถุดิบหลักคือผ้าขี้ริ้วดำ เชฟแมนได้แก้วสีเขียว วัตถุดิบหลักคือม้าม และเชฟเตยได้แก้วสีน้ำเงิน วัตถุดิบหลักคือไส้อ่อน โดยในรอบนี้ ผู้เข้าแข่งขันจะต้องทำอาหารในโจทย์ ''สตรีทฟู้ดไทยสุดสร้างสรรค์'' ซึ่งต้องเสิร์ฟให้กับคณะกรรมการหลักและคณะกรรมการจากรายการ [[The Spoon ช้อนทองคำ]] รวมจำนวน 20 คน นั่นคือ ผู้เข้าแข่งขันต้องทำอาหารทั้งหมด 20 จาน ภายในเวลาเพียง 60 นาทีเท่านั้น หลังจากคณะกรรมการทั้งหมดชิมอาหารของผู้เข้าแข่งขันทุกคนและลงคะแนนเรียบร้อยแล้ว ผู้ที่ได้คะแนนมากที่สุดและผ่านเข้ารอบเป็นคนแรกในรอบนี้คือ เชฟเกด และรองลงมา คือ เชฟจารึก และ เชฟเตย ตามลำดับ ส่วนเชฟลูกจรรย์ เชฟแมกซ์ และ เชฟแมน คือผู้ที่ได้คะแนนน้อยที่สุด โดยผู้ที่ต้องออกจากการแข่งขันในรอบนี้ คือ เชฟแมกซ์
* **ผู้ชนะ:** เชฟเกด
* **ผู้ที่ตกเป็น 3 จานที่ได้คะแนนน้อยที่สุด:** เชฟลูกจรรย์ เชฟแมกซ์ และ เชฟแมน
* **ผู้ที่ถูกคัดออก:** เชฟแมกซ์
* **การแข่งขันกล่องปริศนา (Mystery Box) :** ในรอบนี้ ผู้เข้าแข่งขันทั้ง 17 คนจะต้องแข่งขันกันต่อในรอบกล่องปริศนาสีดำ (Black Box) นั่นหมายความว่าจะต้องมี 1 คนที่ต้องออกจากการแข่งขันในรอบนี้ โดยวัตถุดิบภายในกล่องปริศนามีเพียง 4 อย่างเท่านั้น คือ [[ข้าวโพด]] 1 ฝัก [[ไข่ (อาหาร)|ไข่ไก่]] 1 ฟอง [[มะเขือเทศ]] 1 ลูก และ [[ปูอัด]] 3 ชิ้น โดยผู้เข้าแข่งขันจะต้องนำวัตถุดิบพื้นฐานที่มีอย่างจำกัดมาสร้างสรรค์ให้เป็นจานอาหารระดับเชฟมืออาชีพ ผู้เข้าแข่งขันมีเวลาในการทำอาหาร 60 นาที โดยที่ด้านใต้สเตชันของแต่ละคนจะมีวัตถุเสริมอย่างจำกัดในการปรุงอาหาร หลังจากคณะกรรมการชิมอาหารของผู้เข้าแข่งขันทุกคนแล้ว 4 จานที่ทำผลงานดีที่สุด คือ เชฟจิ๊บ เชฟเฟิร์ส เชฟเควส และ เชฟเชษฐ์ และจานที่ดีที่สุดในรอบนี้คือ เชฟจิ๊บ
* **4 จานที่ผลงานดีที่สุด:** เชฟจิ๊บ เชฟเฟิร์ส เชฟเควส และ เชฟเชษฐ์
* **ผู้ชนะ:** เชฟจิ๊บ
:แต่เนื่องจากการแข่งขันในรอบนี้คือกล่องปริศนาสีดำ ฉะนั้นคณะกรรมการจะต้องหาจานที่แย่ที่สุดเพื่อหาผู้ที่ต้องออกจากแข่งขันในรอบนี้ ซึ่ง 3 จานที่ทำผลงานแย่ที่สุด คือ เชฟจอม เชฟลูกจรรย์ และ เชฟเบียร์ โดยเชฟจอมรสชาติในจานจืดทั้งหมด เชฟลูกจรรย์รสชาติในจานหวานทั้งหมด ส่วนเชฟเบียร์รสชาติองค์ประกอบแต่ละอย่างมีความหนักเกินไป และข้าวโพดทอดค่อนข้างแห้ง และผู้ที่ต้องออกจากการแข่งขันในรอบนี้ คือ เชฟเบียร์
* **ผู้ที่ตกเป็น 3 จานที่ผลงานแย่ที่สุด:** เชฟจอม เชฟลูกจรรย์ และ เชฟเบียร์
* **ผู้ที่ถูกคัดออก:** เชฟเบียร์

=== ตอนที่ 3: ที่สุดของทักษะการเตรียมอาหาร ===
''ออกอากาศ 23 กุมภาพันธ์ 2568
* **บททดสอบทักษะการเตรียมอาหาร (Skill Test) :** ในรอบนี้จะแบ่งการแข่งขันเป็น 3 รอบ แต่ละรอบจะมีผู้ชนะเพียง 3 คนเท่านั้น รวม 9 คน และ 7 คนที่เหลือต้องแข่งขันต่อเพื่อหาผู้ที่ต้องออกจากการแข่งขันต่อไป
** **รอบที่ 1:** ในรอบแรก ผู้เข้าแข่งขันทุกคนจะต้องถอดกระดูก[[ไก่]] (Tunnel bone) โดยที่ไม่ให้เนื้อไก่ฉีกขาดออกจากกัน ไม่มีกระดูกเหลือภายใน (แต่สามารถเหลือกระดูกตรงปีกไก่ได้เท่านั้น) และไก่ต้องคงรูปสมบูรณ์ ทางรายการเตรียมไก่ให้ผู้เข้าแข่งขันเพียง 2 ตัว นั่นคือสามารถทำผิดพลาดได้เพียงครั้งเดียวเท่านั้น หากทำผิดพลาดทั้ง 2 ตัว ผู้เข้าแข่งขันจะหมดสิทธิ์เข้ารอบทันที ซึ่ง 3 คนแรกที่ทำได้เร็วและสมบูรณ์แบบจะได้ผ่านเข้ารอบทันที
** **ผู้ชนะ:** เชฟเทียน เชฟเชษฐ์ และ เชฟจารึก
** **รอบที่ 2:** ในรอบที่ 2 ผู้เข้าแข่งขันที่เหลือจะต้องแล่[[ปลาทู]]แบ่งกลางเป็นรูปปีกผีเสื้อ (แบบบัตเตอร์ฟลาย) โดยที่แนวกลางและเนื้อปลาไม่ขาดออกจากกัน ต้องเอาก้างกลางและก้างที่ท้องออก ล้างเลือดและอวัยวะภายในปลาออกให้หมด และเพื่อพิสูจน์ความละเอียดและทักษะ ผู้เข้าแข่งขันจะต้องแล่ปลาให้สมบูรณ์ทั้งหมด 5 ตัว โดยที่ทางรายการเตรียมปลาทูเพียง 10 ตัวเท่านั้น ซึ่ง 3 คนแรกที่ทำได้เร็วและสมบูรณ์แบบจะได้ผ่านเข้ารอบทันที
** **ผู้ชนะ:** เชฟเกด เชฟแมน และ เชฟเควส
** **รอบที่ 3:** ในรอบที่ 3 ผู้เข้าแข่งขันที่เหลือจะต้องทำ[[น้ำปลาพริก]]แบบมืออาชีพ โดยใช้[[พริกจินดาแดง]] 50 กรัม [[พริกจินดาเขียว]] 50 กรัม [[หอมแดง]] 50 กรัม และ[[กระเทียมโทน|กระเทียม]] 50 กรัม ผู้เข้าแข่งขันทุกคนต้องซอยพริก ซอยหอมแดง หั่นกระเทียมให้เท่ากัน และนอกจากนี้ รสชาติน้ำปลาพริกต้องดีตามมาตรฐานอีกด้วย ผู้เข้าแข่งขันจะต้องใช้วัตถุดิบอย่างคุ้มค่า และห้ามทิ้งขว้าง หากคณะกรรมการพบเจอผู้เข้าแข่งขันที่ใช้วัตถุดิบอย่างทิ้งขว้าง ผู้เข้าแข่งขันคนนั้นจะถูกคัดออกทันที ซึ่ง 3 คนแรกที่ทำได้เร็วและสมบูรณ์แบบจะได้ผ่านเข้ารอบทันที
** **ผู้ชนะ:** เชฟพลอย เชฟจิ๊บ และ เชฟจอม
* **ผู้ที่ผ่านเข้ารอบทั้ง 3 รอบ:** เชฟเทียน เชฟเชษฐ์ เชฟจารึก เชฟเกด เชฟแมน เชฟเควส เชฟพลอย เชฟจิ๊บ และ เชฟจอม
* **บททดสอบความละเอียดและแม่นยำ (Pressure Test) :** เนื่องจากผู้เข้าแข่งขัน 7 คนที่เหลือไม่สามารถชนะทั้ง 3 ภารกิจในบททดสอบทักษะการเตรียมอาหารได้ ส่งผลให้ต้องมาแข่งขันต่อในรอบนี้ โดยในรอบนี้ มีแขกรับเชิญคือ เชฟแพม - [[พิชญา สุนทรญาณกิจ]] เจ้าของรางวัลเชฟหญิงยอดเยี่ยมแห่งเอเชีย เจ้าของร้านโพทง (Potong) ที่ได้รับรางวัลมิชลิน 1 ดาวและติดอันดับ 50 ร้านอาหารยอดเยี่ยมแห่งเอเชีย กรรมการจากรายการ[[ท็อปเชฟไทยแลนด์]] และหัวหน้าเชฟผู้ฝึกสอนจากรายการ [[The Restaurant War Thailand ศึกพ่อค้าซ่าแม่ค้าแซ่บ]] โจทย์ในการแข่งขันรอบนี้ คือ ''นกพิราบซอสไวน์แดงและแยมพริกไทยดำ'' ซึ่งมีทั้งหมด 6 องค์ประกอบ นั่นคือ สเต็กอก[[นกพิราบ]] ขานกพิราบ[[กงฟีเป็ด|กงฟี]] ซอส[[ไวน์]]แดง [[เกาลัด]][[ปูว์เร]] [[แยม]][[พริกไทยดำ]] และเครื่องเคียง[[ต้นกระเทียม]]ทอด เกณฑ์ในการตัดสินมีทั้งหมด 4 ข้อ ดังนี้ 
:#อกนกพิราบหนังต้องกรอบ เนื้อด้านในต้องสุกระดับมีเดียมแรร์
:#ขานกพิราบต้องสุกและเนื้อนุ่ม
:#เกาลัดปูว์เรต้องมีเนื้อเนียนละเอียดและไม่แห้ง
:#ต้องมีครบทุกองค์ประกอบ และรสชาติเหมือนต้นฉบับ
:ผู้เข้าแข่งขันมีเวลา 60 นาทีในการทำอาหารให้เหมือนต้นฉบับทั้งหน้าตาและรสชาติ และเนื่องจากผู้เข้าแข่งขันเป็นเชฟระดับมืออาชีพ ผู้เข้าแข่งขันจะต้องศึกษาเองจากสูตรที่ได้รับและจะได้รับสิทธิ์ในการชิมอาหารตัวอย่างเท่านั้น จะไม่มีการสอนวิธีการทำอาหารใด ๆ อย่างเด็ดขาด ทั้งนี้ เชฟแพม เจ้าของโจทย์การแข่งขันในรอบนี้ จะอยู่ร่วมเป็นกรรมการตัดสินจานอาหารของผู้เข้าแข่งขันด้วย หลังจากคณะกรรมการชิมอาหารของผู้เข้าแข่งขันทุกคนแล้ว ผู้ที่ผ่านเข้ารอบเป็นคนแรกและเป็นผู้ชนะในรอบนี้คือ เชฟเก่ง และรองลงมา คือ เชฟเคอร์ เชฟลูกจรรย์ และ เชฟเฟิร์ส ตามลำดับ ส่วนเชฟแก้ว เชฟซีตรอง และ เชฟเตย คือผู้ที่ทำผลงานได้แย่ที่สุด โดยผู้ที่ต้องออกจากการแข่งขันในรอบนี้ คือ เชฟแก้ว
* **ผู้ชนะ:** เชฟเก่ง
* **ผู้ที่ตกเป็น 3 จานที่ผลงานแย่ที่สุด:** เชฟแก้ว เชฟซีตรอง และ เชฟเตย
* **ผู้ที่ถูกคัดออก:** เชฟแก้ว

=== ตอนที่ 4: Food Truck สุดโหด ===
''ออกอากาศ 2 มีนาคม 2568
* **การแข่งขันกล่องปริศนาแบบทีม (Mystery Box Team Challenge) :** ในรอบนี้ ให้ผู้เข้าแข่งขันจะต้องจับคู่กันเพื่อทำอาหารที่สามารถบรรจุใน Food Truck ได้ และนำไปบริการให้กับนักเรียนในระดับชั้น[[ประถมศึกษา]]ปีที่ 1-3 จำนวน 300 คน จาก[[โรงเรียนอนุบาลชุมชนบางบ่อ (ศุภพิพัฒน์รังสรรค์)]] โดยมีวัตถุดิบ คือ น่อง[[ไก่]] [[แคร์รอต]] [[ข้าวโพด]] [[มะเขือเทศ]] [[เนยแข็ง|ชีส]] [[ไข่ (อาหาร)|ไข่ไก่]] [[หอมหัวใหญ่]] [[มันฝรั่ง]] และ[[ต้นหอม]] โดยผู้เข้าแข่งขันที่จับคู่จะได้นั่งรถ Food Truck รูปแบบ[[จักรยาน]] แต่เนื่องจากในรอบนี้มีผู้เข้าแข่งขัน 15 คน ฉะนั้นจะเหลือ 1 คนที่ไร้คู่ ผู้เข้าแข่งขันที่ไร้คู่คนนั้นจะต้องทำอาหารคนเดียวและได้เป็นรูปแบบ[[รถเข็น]]แทน ผู้เข้าแข่งขันมีเวลา 60 นาทึในการเตรียมอาหาร หลังจากเวลาในการเตรียมอาหารสิ้นสุดลง Food Truck ทุกคันจะต้องออกไปบริการทันที และจะต้องปั่นหรือเข็นไปบริการด้วยตนเอง โดยมีเวลาในการบริการ 90 นาที และจะเริ่มจับเวลาตั้งแต่ Food Truck คันแรกไปถึงจุดหมาย ในรอบนี้ 4 ทีมที่ทำยอดขายน้อยที่สุดจะต้องแข่งขันต่อเพื่อหาผู้ที่ต้องออกจากการแข่งขันต่อไป สำหรับผลการจับคู่และยอดขายทั้งหมด มีดังต่อไปนี้
:
* **ทีมที่ชนะ:** <span style="background:pink;">ทีมสีชมพู</span>
* **4 ทีมที่ทำยอดขายน้อยที่สุดและต้องแข่งขันต่อในรอบถัดไป:** ทีมสีดำ   และ 
* **บททดสอบความคิดสร้างสรรค์ (Invention Test) :** ในรอบนี้ ผู้เข้าแข่งขันทั้ง 8 คนจะต้องพัฒนาเมนู[[ต้มยำ]]ที่คนไทยคุ้นเคย ให้เป็นเมนูที่มีความคิดสร้างสรรค์ระดับโลก โดยมีวัตถุดิบหลักคือ [[ปูอลาสก้า]] (ซึ่งเป็นปูแช่แข็ง) และ สุดยอด[[น้ำพริกเผา]] ผู้เข้าแข่งขันมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว จานที่ดีที่สุดในรอบนี้คือ เชฟจารึก และรองลงมา คือ เชฟเทียน ส่วนผู้ที่ทำผลงานแย่ที่สุด คือ เชฟเกด เชฟแมน และ เชฟจอม โดยเชฟเกดรสชาติในจานเค็มจนกลบความเป็นต้มยำ เชฟแมนรสชาติในจานเค็มเรื่อย ๆ และมีแกนกลางภายในปูติดมา ส่วนเชฟจอมชูวัตถุดิบหลักซึ่งเป็นปูอลาสก้าได้ไม่เพียงพอเนื่องจากมีเนื้อปูน้อยเกินไป และรสชาติเปรี้ยวเกินไป และผู้ที่ต้องออกจากการแข่งขันในรอบนี้ คือ เชฟจอม
* **ผู้ชนะ:** เชฟจารึก
* **ผู้ที่ตกเป็น 3 จานที่ผลงานแย่ที่สุด:** เชฟเกด เชฟแมน และ เชฟจอม
* **ผู้ที่ถูกคัดออก:** เชฟจอม

=== ตอนที่ 5: คำตัดสินที่ถูกคัดค้าน ===
''ออกอากาศ 9 มีนาคม 2568
* **การแข่งขันกล่องปริศนา (Mystery Box) :** ในรอบนี้ ผู้เข้าแข่งขันจะต้องเลือกสเตชันกันเองซึ่งมีทั้งหมด 14 ตำแหน่ง โดยวัตถุดิบปริศนาภายในกล่องคือ [[ผงกะหรี่]] และอีก 1 วัตถุดิบหลักที่แต่ละคนจะต้องทำคู่กัน ซึ่งภายในรถเข็นมีวัตถุดิบทั้งหมด 14 อย่าง โดยที่แต่ละคนสามารถเลือกได้เพียง 1 อย่างเท่านั้น โดยที่การเลือกวัตถุดิบหลักที่ 2 จะได้เลือกตามตำแหน่งที่แต่ละคนเลือก วัตถุดิบหลักที่ 2 ที่แต่ละคนเลือกมีดังต่อไปนี้
:
:ผู้เข้าแข่งขันมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว 3 จานที่ทำผลงานดีที่สุด คือ เชฟเควส เชฟเกด และ เชฟพลอย และจานที่ดีที่สุดในรอบนี้คือ เชฟเกด จะได้ผ่านเข้ารอบทันทีโดยไม่ต้องแข่งขันต่อในรอบถัดไป
* **3 จานที่ผลงานดีที่สุด:** เชฟเควส เชฟเกด และ เชฟพลอย
* **ผู้ชนะ:** เชฟเกด
* **บททดสอบความคิดสร้างสรรค์ (Invention Test) :** ในรอบนี้ ผู้เข้าแข่งขันที่เหลือสามารถรังสรรค์ Signature Dish ของตัวเองได้แบบอิสระ แต่มีเวลาเพียง 2 นาทีในการหยิบวัตถุดิบภายในซูเปอร์มาร์เก็ตเท่านั้น และเมื่อผู้เข้าแข่งขันเข้าไป ภายในซูเปอร์มาร์เก็ตกลับเต็มไปด้วย[[แอปเปิล]]หลายสายพันธุ์ให้เลือก และไม่มีวัตถุดิบอื่น ๆ ภายในอีกเลย โดยเชฟป้อมประกาศว่า Signature Dish ที่ผู้เข้าแข่งขันต้องรังสรรค์ในรอบนี้จะต้องทำเป็นรูปแบบของหวาน แต่ก่อนเริ่มการแข่งขัน เนื่องจากเชฟเกดเป็นผู้ชนะการแข่งขันในรอบก่อนหน้านี้ เชฟเกดจะได้รับสิทธิพิเศษเพิ่มอีก 1 ข้อ นั่นคือ สามารถนำตะกร้าที่มีแอปเปิลที่เชฟเกดเลือกเพียง 1 ลูก ไปแลกกับตะกร้าของผู้เข้าแข่งขันที่มีแอปเปิลหลายลูก และสามารถเลือกเพื่อไปแลกให้ผู้เข้าแข่งขันได้ 5 คน และผู้เข้าแข่งขันที่ถูกเลือกได้แก่ เชฟเชษฐ์ เชฟเควส เชฟเคอร์ เชฟเก่ง และ เชฟแมน ผู้เข้าแข่งขันมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว จานที่ดีที่สุดในรอบนี้คือ เชฟพลอย และรองลงมา คือ เชฟเตย ส่วนผู้ที่ทำผลงานแย่ที่สุด คือ เชฟเก่ง เชฟจิ๊บ และ เชฟเชษฐ์ และผู้ที่ต้องออกจากการแข่งขันในรอบนี้ คือ เชฟเชษฐ์ เนื่องจากแป้งพัฟภายในพายแอปเปิลไม่สุก
* **ผู้ชนะ:** เชฟพลอย
* **ผู้ที่ตกเป็น 3 จานที่ผลงานแย่ที่สุด:** เชฟเก่ง เชฟจิ๊บ และ เชฟเชษฐ์
* **ผู้ที่ถูกคัดออก:** เชฟเชษฐ์ 
''แต่หลังจากการตัดสิน เชฟเชษฐ์กลับคัดค้านและให้คณะกรรมการตรวจสอบอีกครั้ง ซึ่งคณะกรรมการตรวจสอบให้เชฟเชษฐ์เห็นอย่างชัดเจนว่าไม่สุก แต่เชฟเชษฐ์ยังไม่ยอมรับ สุดท้ายต้องออกจากการแข่งขันไปด้วยตัวเอง''

=== ตอนที่ 6: เชฟมืออาชีพ VS. พ่อค้าซ่าแม่ค้าแซ่บ ===
''ออกอากาศ 23 มีนาคม 2568''
* **ภารกิจแบบทีม (Team Challenge) :**  โจทย์การแข่งขันในรอบนี้คือ ''อาหารรสเปรี้ยว จี๊ดจ๊าด แซ่บนัว'' โดยมีวัตถุดิบคือ ผงรส[[มะนาว]] โดยทั้ง 2 ทีมต้องทำทั้งของคาวและของหวาน อย่างละ 2 เมนู รวม 4 เมนู โดยมีผงรสมะนาวเป็นส่วนประกอบในทุกเมนู เนื่องจากเชฟพลอย และ เชฟเตย เป็น 2 จานที่ดีที่สุดในรอบก่อนหน้านี้ จึงได้เป็นหัวหน้าทีมในรอบนี้ โดยทั้ง 2 ทีมต้องเสิร์ฟอาหารให้กับคณะกรรมการหลัก และเหล่าพ่อค้าซ่าแม่ค้าแซ่บจำนวน 100 คน (ส่วนหนึ่งเป็นผู้เข้าแข่งขันจากรายการ [[The Restaurant War Thailand ศึกพ่อค้าซ่าแม่ค้าแซ่บ]]) ซึ่งต้องทำอาหารทั้งหมด 416 จาน โดยสมาชิกในแต่ละทีมมีดังต่อไปนี้
:
:ผู้เข้าแข่งขันมีเวลา 60 นาทีในการเตรียมอาหาร และมีเวลาอีก 40 นาทีในการเสิร์ฟอาหาร หากหมดเวลา จะต้องหยุดทำอาหารและหยุดเสิร์ฟทันที หลังจากนั้นเหล่าพ่อค้าซ่าแม่ค้าแซ่บจะนำคูปองมาหยอดให้กับทีมที่ชอบมากที่สุด โดยที่เหล่าพ่อค้าซ่าแม่ค้าแซ่บจะได้รับคูปองคนละ 3 ใบ (รวม 300 ใบ) ซึ่งทีมที่ได้รับคูปองรวมมากที่สุดจะชนะและผ่านเข้ารอบทันทีโดยไม่ต้องแข่งขันต่อในรอบถัดไป โดยเมนูของแต่ละทีมมีดังต่อไปนี้
:
* **ทีมที่ชนะ:**  (ชนะไปด้วยคะแนน  ต่อ )
* **บททดสอบความละเอียดและแม่นยำ (Pressure Test) :** เนื่องจากทีมสีแดงเป็นทีมที่แพ้ในภารกิจแบบทีม ส่งผลให้ต้องมาแข่งขันต่อในรอบนี้ โดยในรอบนี้ มีแขกรับเชิญคือ เชฟอาร์ต - [[ศุภมงคล ศุภพิพัฒน์]] เชฟผู้เชี่ยวชาญด้านอาหารยุโรป ผู้บุกเบิกร้านอาหารในแนวคิด Chef's Table คนแรกของประเทศไทย กรรมการจากรายการ[[ท็อปเชฟไทยแลนด์]] และหัวหน้าเชฟผู้ฝึกสอนจากรายการ [[The Restaurant War Thailand ศึกพ่อค้าซ่าแม่ค้าแซ่บ]] วัตถุดิบหลักในรอบนี้ คือ [[ปลากะพงขาว|ปลากะพง]] และ [[ขนมปัง]] และโจทย์ในการแข่งขันรอบนี้ คือ ''ปลากะพงเกล็ดขนมปังกรอบและซอสโรสเบลล์เปปเปอร์กาลิค'' ซึ่งมีทั้งหมด 5 องค์ประกอบ นั่นคือ ปลากะพง[[เกล็ดขนมปัง]]กรอบ มูสซีฟู้ด (ที่อยู่ด้านในฟิลเลต์ปลา) ซอสโรสเบลล์เปปเปอร์กาลิค ผักเคียงที่ตกแต่งเป็นลูกรักบี้ห้าเหลี่ยม และเกล็ด[[สมุนไพร]] เกณฑ์ในการตัดสินมีทั้งหมด 5 ข้อ ดังนี้ 
:#ปลากะพงแล่แบบบัตเตอร์ฟลาย เนื้อไม่ขาดออกจากกัน และต้องมีขนาดเท่ากันทั้ง 2 ด้าน
:#เกล็ดขนมปังต้องเรียงให้เหมือนเกล็ดปลาสวยงาม และมีสีเหลืองทอง-กรอบ
:#ซอสโรสเบลล์เปปเปอร์กาลิคเนื้อเนียนละเอียด ไม่เหลวและไม่ข้นเกินไป
:#ผักเคียงต้องนุ่มพอดี และมีรูปทรงเป็นลูกรักบี้ห้าเหลี่ยม
:#ต้องมีครบทุกองค์ประกอบ และรสชาติเหมือนต้นฉบับ
:ผู้เข้าแข่งขันมีเวลา 60 นาทีในการทำอาหารให้เหมือนต้นฉบับทั้งหน้าตาและรสชาติ และผู้เข้าแข่งขันจะต้องศึกษาเองจากสูตรที่ได้รับและจะได้รับสิทธิ์ในการชิมอาหารตัวอย่างเท่านั้น จะไม่มีการสอนวิธีการทำอาหารใด ๆ ทั้งสิ้น ทั้งนี้ เชฟอาร์ต เจ้าของโจทย์การแข่งขันในรอบนี้ จะอยู่ร่วมเป็นกรรมการตัดสินจานอาหารของผู้เข้าแข่งขันด้วย หลังจากคณะกรรมการชิมอาหารของผู้เข้าแข่งขันทุกคนแล้ว ผู้ที่ตกเป็น 2 จานที่แย่ที่สุด คือ เชฟเกด และ เชฟจารึก เนื่องจากปลากะพงซึ่งเป็นองค์ประกอบหลักในจานไม่สุกทั้งคู่ แต่คณะกรรมการลงมติให้ทั้ง 2 คนแข่งขันกันต่อแบบตัวต่อตัวในรอบถัดไป และจะมี 1 คนที่ต้องออกจากการแข่งขัน
* **ผู้ที่ตกเป็น 2 จานที่ผลงานแย่ที่สุด:** เชฟเกด และ เชฟจารึก

=== ตอนที่ 7: ศิษย์รัก หักเหลี่ยมโหด ===
''ออกอากาศ 30 มีนาคม 2568''
* **การแข่งขันกล่องปริศนา (Mystery Box) :** เนื่องจากเชฟเกด และ เชฟจารึก เป็น 2 จานที่ผิดพลาดมากที่สุดในรอบบททดสอบความละเอียดและแม่นยำ ส่งผลให้ต้องมาแข่งขันต่อในรอบนี้แบบตัวต่อตัว โดยในรอบนี้ วัตถุดิบภายในกล่องปริศนาประกอบไปด้วย [[ไข่ผำ]] [[มะเขือเทศ]] [[ฟักทอง]] [[มะระ]] [[กะหล่ำดาว]] [[เบบี้แคร์รอต]] [[ปาร์มีจาโนเรจจาโน|พาร์เมซานชีส]] [[ช็อกโกแลต]] [[กีวี (พืช)|กีวี]] [[อัลมอนด์]] [[แป้งสาลี|แป้ง]]พัฟเพสทรี [[ถั่วแดงกวน|ถั่วแดง]] และ[[เตยหอม|ใบเตย]] ซึ่งภายในกล่องไม่มีโปรตีนแม้แต่อย่างเดียว เพราะทางรายการได้เลือกโปรตีนไว้แล้ว ซึ่งโปรตีนหลักคือ [[ลิ้น]][[วัว]] ซึ่งมีเวลาในการทำอาหารเพียง 40 นาทีเท่านั้น แต่ในช่วง 10 นาทีสุดท้ายของการแข่งขัน เชฟป้อมได้สั่งให้หยุดทำอาหาร โดยประกาศว่าต้องทำเพิ่มอีกหนึ่งเมนู ซึ่งมีวัตถุดิบหลักคือ [[กึ๋น|กึ๋นไก่]] โดยขยายเวลาต่อให้ 15 นาที (รวมกับเวลาเดิม 10 นาทีเป็น 25 นาที) และมีวัตถุดิบเสริมเท่าที่เหลือภายในกล่องเท่านั้น และในช่วง 15 นาทีสุดท้าย คุณอิงค์ได้ประกาศว่าต้องทำเพิ่มอีกหนึ่งเมนู ซึ่งมีวัตถุดิบหลักคือ [[ทับทิม (ผลไม้)|ทับทิม]] โดยให้ทำเป็นเมนูของหวาน และขยายเวลาต่อให้อีก 10 นาที (รวมกับเวลาเดิม 15 นาทีเป็น 25 นาที) นั่นเท่ากับต้องทำอาหารทั้ง 3 เมนู ภายในเวลาเพียง 65 นาทีเท่านั้น หลังจากคณะกรรมการชิมอาหารของผู้เข้าแข่งขันทั้ง 3 เมนูแล้ว ในเมนูแรกซึ่งมีวัตถุดิบหลักคือ ลิ้นวัว ผู้ชนะคือ เชฟเกด ส่วนในเมนูที่ 2 ซึ่งมีวัตถุดิบหลักคือ กึ๋นไก่ เสมอกัน เนื่องจากทั้งคู่ชูวัตถุดิบหลักได้ไม่เพียงพอ และในเมนูที่ 3 ซึ่งมีวัตถุดิบหลักคือ ทับทิม ผู้ชนะคือ เชฟเกด เนื่องจากเมนูของเชฟจารึกชูวัตถุดิบหลักได้ไม่เพียงพอ ส่งผลให้เชฟจารึกต้องออกจากการแข่งขันโดยปริยาย
* **ผู้ชนะ:** เชฟเกด
* **ผู้ที่ถูกคัดออก:** เชฟจารึก
* **บททดสอบความคิดสร้างสรรค์ (Invention Test) :**  ในรอบนี้ มีวัตถุดิบหลักคือ [[พริกไทย]] และอีก 1 วัตถุดิบหลักที่แต่ละคนจะต้องเลือก[[กล่องสุ่ม|กล่องจุ่ม]]กันเอง ซี่งมีทั้งหมด 12 กล่อง โดยแต่ละคนจะได้วัตถุดิบไม่เหมือนกัน ซึ่งมีทั้งกลุ่มวัตถุดิบระดับพรีเมียม กลุ่มวัตถุดิบที่เหมาะกับการทำเมนูของหวาน และวัตถุดิบที่จัดการยากที่สุด วัตถุดิบหลักที่ 2 ที่แต่ละคนได้รับมีดังต่อไปนี้
:
:ผู้เข้าแข่งขันมีเวลา 3 นาทีในการไปหยิบวัตถุดิบเสริมในซูเปอร์มาร์เก็ต ซึ่งสามารถหยิบได้เพียง 12 อย่างเท่านั้น แต่ก่อนเริ่มการแข่งขัน เชฟเอียนได้ประกาศให้ผู้เข้าแข่งขันทุกคนสลับตะกร้าวัตถุดิบเสริมกัน โดยเชฟซีตรองสลับกับเชฟเตย เชฟเก่งสลับกับเชฟเทียน เชฟลูกจรรย์สลับกับเชฟเคอร์ เชฟพลอยสลับกับเชฟเฟิร์ส เชฟเกดสลับกับเชฟเควส และเชฟแมนสลับกับเชฟจิ๊บ ผู้เข้าแข่งขันมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว จานที่ดีที่สุดในรอบนี้คือ เชฟเทียน และรองลงมา คือ เชฟเกด ส่วนผู้ที่ทำผลงานแย่ที่สุด คือ เชฟจิ๊บ เชฟซีตรอง และ เชฟเควส โดยเชฟจิ๊บทำขนมหวานผสมที่ไม่เข้ากัน และแป้งหนืด เชฟซีตรองรสชาติในจานหวานทั้งหมดจนไม่สามารถรับประทานได้ และชูวัตถุดิบหลักที่ 2 ซึ่งเป็นแมงป่องในทางที่แย่ ส่วนเชฟเควสใช้วัตถุดิบเสริมอย่างไม่คุ้มค่า ปลาร้ามีกลิ่นคาวมาก และไม่สามารถชูวัตถุดิบหลักที่เป็นพริกไทยได้ และผู้ที่ต้องออกจากการแข่งขันในรอบนี้ คือ เชฟเควส
* **ผู้ชนะ:** เชฟเทียน
* **ผู้ที่ตกเป็น 3 จานที่ผลงานแย่ที่สุด:** เชฟจิ๊บ เชฟซีตรอง และ เชฟเควส
* **ผู้ที่ถูกคัดออก:** เชฟเควส

=== ตอนที่ 8: คุณเป็นคนไทยจริงรึเปล่า? ===
''ออกอากาศ 6 เมษายน 2568''
* **การแข่งขันกล่องปริศนา (Mystery Box) :** ในรอบนี้ ภายในกล่องปริศนาคือ แซนดี้ - [[ญาณิศา บุณยตุลย์]] ศิลปินสาวสังกัดเฮลิโคเนีย มิวสิค มาร่วมแสดงเพลง "จากนี้ฉันจะกินกินกิน" โดยโจทย์ในการแข่งขันรอบนี้อยู่ในบทเพลงดังกล่าว ซึ่งในเนื้อเพลงมีชื่อขนมหวานทั้งหมด 10 อย่าง คือ [[บานอฟฟี]] [[บราวนีช็อกโกแลต|บราวนี]] [[พิงซู|บิงซู]] [[คุกกี้]] [[ครัวซ็อง|ครัวซองค์]] [[ชูอาลาแครม|ชูครีม]] [[มัฟฟินอังกฤษ|มัฟฟิน]] [[มาการง|มาการอง]] [[วาฟเฟิล]] และ[[ฮันนี่โทสต์]] ผู้เข้าแข่งขันต้องเลือกทำอย่างน้อย 1 เมนูโดยต้องสร้างสรรค์ให้เป็นจานระดับมืออาชีพ โดยมีเวลาในการทำอาหาร 60 นาที แต่ในระหว่างการแข่งขัน เชฟป้อมสั่งให้ผู้เข้าแข่งขันทุกคนหยุดทำอาหาร และประกาศว่าผู้เข้าแข่งขันจะต้องใส่เพิ่มอีก 1 วัตถุดิบหลัก คือ [[น้ำจิ้ม]][[สุกี้]] โดยต้องสร้างสรรค์อาหารให้เป็นรูปแบบเซเวอรี่ ซึ่งมีของคาวและขนมหวานอยู่ร่วมกัน หลังจากคณะกรรมการชิมอาหารของผู้เข้าแข่งขันทุกคนแล้ว 3 จานที่ทำผลงานดีที่สุด คือ เชฟเก่ง เชฟพลอย และ เชฟเทียน และจานที่ดีที่สุดในรอบนี้คือ เชฟพลอย จะได้ผ่านเข้ารอบทันทีโดยไม่ต้องแข่งขันต่อในรอบถัดไป
* **3 จานที่ผลงานดีที่สุด:** เชฟเก่ง เชฟพลอย และ เชฟเทียน
* **ผู้ชนะ:** เชฟพลอย
* **บททดสอบความคิดสร้างสรรค์ (Invention Test) :** ในรอบนี้ ผู้เข้าแข่งขันที่เหลือจะต้องประยุกต์[[อาหารไทย]]ดั้งเดิมตั้งแต่[[อาณาจักรอยุธยา|กรุงศรีอยุธยา]]และ[[อาณาจักรรัตนโกสินทร์ (สมัยสมบูรณาญาสิทธิราชย์)|สมัยรัตนโกสินทร์]]ตอนต้นให้เป็นเมนูที่สร้างสรรค์ระดับมืออาชีพ นั่นคือ ''แกงไทยโบราณ'' โดยผู้เข้าแข่งขันแต่ละคนจะต้องสุ่มแกงไทยโบราณในตู้[[กล่องสุ่ม|กาชาปอง]] และแกงไทยโบราณที่แต่ละคนได้รับมีดังต่อไปนี้
:
:แต่ก่อนเริ่มการแข่งขัน เนื่องจากเชฟพลอยเป็นผู้ชนะการแข่งขันในรอบก่อนหน้านี้ เชฟพลอยจะได้รับสิทธิพิเศษเพิ่มอีก 1 ข้อ นั่นคือ สามารถมอบการ์ดวัตถุดิบให้กับผู้เข้าแข่งขัน 3 คน และผู้เข้าแข่งขันที่ถูกเลือกได้แก่ เชฟเทียน เชฟเกด และ เชฟซีตรอง ผู้เข้าแข่งขันมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว 2 จานที่ทำผลงานดีที่สุดในรอบนี้คือ เชฟซีตรอง และ เชฟเทียน ส่วนผู้เข้าแข่งขันที่เหลือ นอกจากเชฟเก่ง ทำผลงานได้ไม่ดีนัก โดยผู้ที่ทำผลงานแย่ที่สุด คือ เชฟแมน เชฟเกด และ เชฟเคอร์ โดยเชฟแมนสัดส่วนเครื่องแกงผิด ทำเครื่องแกงได้ไม่สุกและปร่า รสชาติไม่ตรงตามต้นตำรับ [[มะเขือยาว]]ไม่สุก และไม่รู้จักแกงโสฬสมาก่อน เชฟเกด[[ใบขี้เหล็ก]]เคี้ยวไม่ได้ และไม่มีความเป็นแกงขี้เหล็กหลงเหลือเลย ส่วนเชฟเคอร์ถึงแม้จะได้เมนูแกงไทยโบราณที่คุ้นเคยที่สุด แต่รสชาติไม่ตรงตามต้นตำรับ รสชาติเค็มอย่างเดียว สัดส่วนของถั่วมากและแรงเกินไป และดัดแปลงมากเกินไปจนกลบความเป็นแกงมัสมั่นตามต้นตำรับ แต่เชฟเคอร์ยังไม่ใช่จานที่แย่ที่สุด ส่งผลให้เชฟเคอร์ยังสามารถผ่านเข้ารอบต่อไปได้ และผู้ที่ต้องออกจากการแข่งขันในรอบนี้ คือ เชฟแมน
* **2 จานที่ผลงานดีที่สุด:** เชฟซีตรอง และ เชฟเทียน
* **ผู้ที่ตกเป็น 3 จานที่ผลงานแย่ที่สุด:** เชฟแมน เชฟเกด และ เชฟเคอร์
* **ผู้ที่ถูกคัดออก:** เชฟแมน

=== ตอนที่ 9: โอกาสครั้งที่ 2 ของเชฟที่ถูกคัดออก ===
''ออกอากาศ 20 เมษายน 2568''
* **การแข่งขันกล่องปริศนา (Mystery Box) :**  ในรอบนี้ วัตถุดิบภายในกล่องปริศนาประกอบไปด้วย [[หมู]]สามชั้น [[ปูกะตอย]] [[เต้าหู้ญี่ปุ่น]] [[ปลาไข่ญี่ปุ่น]] [[เส้นหมี่ซั่ว]] [[ข้าวหอมมะลิ]] [[เผือก]] [[กล้วยไข่]] [[โสน|ดอกโสน]] [[ต้นหอมญี่ปุ่น]] [[มะเขือยาว|มะเขือม่วง]] และ[[น้ำมันพืช]] โดยโจทย์การแข่งขันในรอบนี้คือ ''[[การทอด|ของทอด]]สุดกรอบ'' ผู้เข้าแข่งขันมีเวลาในการทำอาหาร 60 นาที แต่ในระหว่างการแข่งขัน เชฟป้อมได้ประกาศว่าในรอบนี้จะต้องมีผู้ที่ต้องออกจากการแข่งขัน 2 คน หลังจากคณะกรรมการชิมอาหารของผู้เข้าแข่งขันทุกคนแล้ว 2 จานที่ทำผลงานดีที่สุด คือ เชฟเกด และ เชฟเก่ง และจานที่ดีที่สุดในรอบนี้คือ เชฟเก่ง
* **2 จานที่ผลงานดีที่สุด:** เชฟเกด และ เชฟเก่ง
* **ผู้ชนะ:** เชฟเก่ง
:และผู้ที่ทำผลงานแย่ที่สุด คือ เชฟเทียน เชฟลูกจรรย์ และ เชฟซีตรอง โดยเชฟเทียนเส้นหมี่ซั่วกรอบจนแข็งเกินไป ไส้ภายในรสชาติเค็มเกินไป และข้าวภายใน[[อารันชินี]]สุกเกินไปจนกระด้าง เชฟลูกจรรย์ข้าวแข็งเกินไป [[โคโรเกะ]]หมูภายนอกมีความกรอบแต่ด้านในนุ่มเกินไป และองค์ประกอบภายในจานแต่ละอย่างไม่มีความเข้ากัน ส่วนเชฟซีตรอง[[ค้างคาวเผือก]]มีความเหนียว [[ขนมบาดา]]แข็งมากและรสชาติจืด และภายในจานไม่มีของทอดกรอบเลย แต่เนื่องจากเชฟเทียนมีความคิดสร้างสรรค์มากกว่าอีก 2 คน ทำให้เชฟเทียนยังสามารถผ่านเข้ารอบต่อไปได้ ส่งผลให้เชฟลูกจรรย์และเชฟซีตรองเป็น 2 จานที่ทำผลงานได้แย่ที่สุดโดยปริยาย
* **ผู้ที่ตกเป็น 3 จานที่ผลงานแย่ที่สุด:** เชฟเทียน เชฟลูกจรรย์ และ เชฟซีตรอง
* **ผู้ที่ทำผลงานได้แย่ที่สุด:** เชฟลูกจรรย์ และ เชฟซีตรอง
:แต่เนื่องจากเชฟเก่งเป็นผู้ชนะการแข่งขันในรอบนี้ เชฟเก่งจะได้สิทธิ์ช่วยผู้เข้าแข่งขัน 1 คนไม่ให้ถูกคัดออก โดยเชฟเก่งได้เลือกเชฟลูกจรรย์ จึงทำให้เชฟลูกจรรย์ยังสามารถผ่านเข้ารอบต่อไปได้ ส่งผลให้เชฟซีตรองถูกคัดออกในรอบนี้
* **ผู้ที่ถูกคัดออก:** เชฟซีตรอง
''แต่ก่อนที่เชฟซีตรองออกจากการแข่งขัน คณะกรรมการลงมติให้โอกาสครั้งที่ 2 กับเชฟซีตรองและผู้เข้าแข่งขันที่ถูกคัดออกแล้วมาแข่งขันอีกครั้งในรอบถัดไป''
* **การแข่งขันของผู้ที่ถูกคัดออกแล้ว (Vote Back) :** ในรอบนี้ ผู้เข้าแข่งขันที่ถูกคัดออกแล้วทั้ง 9 คนจะได้กลับมาแข่งขันเพื่อชิงโอกาสในการกลับเข้าสู่การแข่งขันอีกครั้ง โดยในรอบนี้ ผู้เข้าแข่งขันจะต้องทำอาหารในรูปแบบ ''[[ค็อกเทล]]ปาร์ตี้'' ซึ่งกรรมการในรอบนี้คือ กลุ่มคนรัก[[ซูเปอร์คาร์]] (QC Supercar) จำนวน 100 คน โดยที่ผู้เข้าแข่งขันจะต้องทำทั้งหมด 150 แก้ว โดยแต่ละแก้วจะต้องมีน้ำหนักไม่ต่ำกว่า 30 กรัม และตกแต่งอย่างสวยงาม เหมาะสมกับค็อกเทลปาร์ตี้ระดับหรู และวัตถุดิบหลักในรอบนี้คือ [[ไก่|ไก่สด]] ผู้เข้าแข่งขันมีเวลาในการเตรียมอาหาร 60 นาที หลังจากหมดเวลาเตรียมอาหาร ผู้เข้าแข่งขันจะต้องนำวัตถุดิบทุกอย่างที่เตรียมไว้ไปที่งานปาร์ตี้ทันที โดยงานปาร์ตี้จัดขึ้นที่ ซิลูเอทเฮ้าส์ (Siloo'et House) [[อำเภอบางใหญ่]] [[จังหวัดนนทบุรี]] ซึ่งเป็นสถานที่รวมพลของกลุ่มคนรักซูเปอร์คาร์ โดยผู้เข้าแข่งขันจะมีเวลาเตรียมอาหารเพื่อจัดบูทค็อกเทลปาร์ตี้เพิ่มอีกเพียง 40 นาทีเท่านั้น หากหมดเวลาจะต้องหยุดทำอาหารและต้องเสิร์ฟทันที ในรอบนี้ 4 คนที่ได้คะแนนมากที่สุดจะได้แข่งขันต่อในรอบถัดไปเพื่อชิงโอกาสในการกลับเข้าสู่การแข่งขันอีกครั้ง โดยผู้ที่ได้คะแนนมากที่สุด คือ เชฟจารึก เชฟซีตรอง เชฟเควส และ เชฟแมกซ์ ตามลำดับ ส่วนอีก 5 คนที่เหลือจะหมดโอกาสในการกลับเข้าสู่การแข่งขันโดยปริยาย ''ทั้งนี้ รายการประกาศผลการแข่งขันในตอนถัดไป''
* **4 จานที่ได้คะแนนมากที่สุด:** เชฟจารึก เชฟซีตรอง เชฟเควส และ เชฟแมกซ์

=== ตอนที่ 10: ลบคำสบประมาทที่โดนดูถูก ===
''ออกอากาศ 27 เมษายน 2568''
* **บททดสอบความคิดสร้างสรรค์และการจัดการเวลา (Bidding Battle) :** ในรอบนี้ เชฟจารึก เชฟซีตรอง เชฟเควส และ เชฟแมกซ์ จะต้องแข่งขันต่อในรอบบทสอบความคิดสร้างสรรค์และการจัดการเวลา ซึ่งเป็นโจทย์จากรายการ[[ศึกค้นหาเชฟกระทะเหล็ก]] โดยรูปแบบและกติกาจะใช้แบบเดียวกัน นั่นคือ ผู้เข้าแข่งขันจะต้องประมูลวัตถุดิบโดยแลกกับเวลาในการทำอาหาร ซึ่งผู้เข้าแข่งขันจะมีเวลาตั้งต้นที่ 75 นาที ผู้ที่ประมูลโดยใช้เวลาในการทำอาหารน้อยที่สุดจะได้รับวัตถุดิบนั้น และคนที่ไม่สามารถชนะการประมูลทุกวัตถุดิบ จะต้องใช้วัตถุดิบจากกล่องสุดท้าย โดยมีเวลาในการทำอาหารเพียง 30 นาทีเท่านั้น โดยวัตถุดิบภายในกล่องเป็นวัตถุดิบที่ต้องใช้การจัดเวลาอย่างมาก ในรอบนี้ ผู้ที่ทำผลงานได้ดีที่สุดจะได้กลับเข้าสู่การแข่งขันอีกครั้ง สำหรับวัตถุดิบภายในกล่อง ผู้เข้าแข่งขันที่ประมูลได้ และเวลาที่ประมูลได้ของแต่ละคนมีดังต่อไปนี้
:
:**หมายเหตุ:** ''ตัวเอน'' คือ ผู้เข้าแข่งขันที่ไม่สามารถชนะการประมูลวัตถุดิบทั้ง 3 กล่องก่อนหน้าได้
* **ผู้ชนะและกลับเข้าสู่การแข่งขันอีกครั้ง:** เชฟเควส
* **บททดสอบความคิดสร้างสรรค์ (Invention Test) :** ในรอบนี้ ผู้เข้าแข่งขันทุกคนจะต้องทายวัตถุดิบหลักโดยจะเห็นเพียง[[อวัจนภาษา]] นั่นคือ จะเห็นเพียงท่าทางในการใบ้และจะต้องเดาให้ได้ เนื่องจากเชฟเควสได้โอกาสในการกลับเข้าสู่การแข่งขัน เชฟเควสจะได้เป็นคนใบ้วัตถุดิบหลัก โดยผู้เข้าแข่งขันที่เหลือจะต้องทายให้ได้ว่าวัตถุดิบนั้นคืออะไร ในรอบนี้ ผู้เข้าแข่งขันจะมีเวลาในการทายคำและทำอาหารรวมทั้งหมด 45 นาที หากผู้เข้าแข่งขันยิ่งใช้เวลาในการทายคำมาก ผู้เข้าแข่งขันจะยิ่งมีเวลาในการทำอาหารน้อยลง และคำที่ต้องทายหรือวัตถุดิบหลักในรอบนี้คือ [[เห็ดเข็มทอง]] โดยผู้เข้าแข่งขันใช้เวลาในการทายคำ 2 นาที นั่นคือ ผู้เข้าแข่งขันจะเหลือเวลาในการทำอาหารทั้งหมด 43 นาที หลังจากคณะกรรมการชิมอาหารของผู้เข้าแข่งขันทุกคนแล้ว 2 จานที่ทำผลงานดีที่สุดในรอบนี้คือ เชฟเคอร์ และ เชฟเทียน ส่วนผู้ที่ทำผลงานแย่ที่สุด คือ เชฟเก่ง เชฟจิ๊บ และ เชฟพลอย โดยทั้ง 3 คนมีข้อผิดพลาดในเรื่องรสชาติเหมือนกัน แต่เนื่องจากจานของเชฟจิ๊บมีความคิดสร้างสรรค์น้อยกว่าอีก 2 คน ส่งผลให้เชฟจิ๊บถูกคัดออกและต้องออกจากการแข่งขันทันที
* **2 จานที่ผลงานดีที่สุด:** เชฟเคอร์ และ เชฟเทียน
* **ผู้ที่ตกเป็น 3 จานที่ผลงานแย่ที่สุด:** เชฟเก่ง เชฟจิ๊บ และ เชฟพลอย
* **ผู้ที่ถูกคัดออก:** เชฟจิ๊บ

=== ตอนที่ 11: วัตถุดิบมาก ปริมาณน้อย ===
''ออกอากาศ 4 พฤษภาคม 2568''
* **การแข่งขันกล่องปริศนา (Mystery Box) :**  ในรอบนี้ ภายในกล่องปริศนามีวัตถุดิบทั้งหมด 35 อย่าง ซึ่งมีทั้ง[[โปรตีน]] [[ผัก]] [[ผลไม้]] [[คาร์โบไฮเดรต]] [[เครื่องเทศ]] [[เครื่องปรุงรส|เครื่องปรุง]] และ[[แป้งประกอบอาหาร|ผลิตภัณฑ์แป้ง]] แต่วัตถุดิบแต่ละอย่างมีขนาดเล็กและปริมาณน้อยมาก และในรอบนี้ทางรายการจะไม่มีวัตถุดิบเสริมให้ ผู้เข้าแข่งขันจะต้องนำวัตถุดิบทั้ง 35 อย่าง สร้างสรรค์ให้เป็นจานที่ดีที่สุดในรูปแบบ ''น้อยแต่มาก'' โดยมีเวลาในการทำอาหาร 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว 3 จานที่ทำผลงานดีที่สุด คือ เชฟเกด เชฟเฟิร์ส และ เชฟลูกจรรย์ และจานที่ดีที่สุดในรอบนี้คือ เชฟเฟิร์ส จะได้ผ่านเข้ารอบทันทีโดยไม่ต้องแข่งขันต่อในรอบถัดไป
* **3 จานที่ผลงานดีที่สุด:** เชฟเกด เชฟเฟิร์ส และ เชฟลูกจรรย์
* **ผู้ชนะ:** เชฟเฟิร์ส
* **บททดสอบความคิดสร้างสรรค์ (Invention Test) :** ในรอบนี้ ผู้เข้าแข่งขันที่เหลือจะต้องแข่งขันต่อ โดยทางรายการได้จำลองร้านคาเฟ MasterChef Café ซึ่งเป็นคาเฟสไตล์เรียบง่าย ทำเลทองย่านใจกลางกรุง ภายในคาเฟมีครบทุกอย่างยกเว้นเมนูที่วางขาย และโจทย์การแข่งขันในรอบนี้ ผู้เข้าแข่งขันจะต้องทำเซ็ต[[ของหวาน]]และ[[เครื่องดื่ม]]ให้กับคาเฟแห่งนี้ โดยทางรายการได้เตรียมเมนูให้เลือกทั้งหมด 8 เซ็ต โดยจะต้องรังสรรค์เมนูนั้นให้เหมาะสมกับเชฟมืออาชีพ และจะต้องแย่งชิงเซ็ตเมนูที่ทำกันเองโดยการยกป้าย และเซ็ตเมนูที่ผู้เข้าแข่งขันแต่ละคนได้รับมีดังต่อไปนี้
:
:และวัตถุดิบหลักในรอบนี้คือ [[นม|นมโคแท้ร้อยเปอร์เซนต์]] โดยมีเวลาในการสร้างสรรค์ของหวานและเครื่องดื่ม 60 นาที หลังจากคณะกรรมการชิมอาหารของผู้เข้าแข่งขันทุกคนแล้ว 2 จานที่ทำผลงานดีที่สุดในรอบนี้คือ เชฟเคอร์ และ เชฟเควส ส่วนผู้ที่ทำผลงานแย่ที่สุด คือ เชฟเกด เชฟเก่ง และ เชฟลูกจรรย์ แต่เนื่องจากจานของเชฟเกดยังดีกว่าอีก 2 จาน จึงส่งผลให้เชฟเกดยังสามารถผ่านเข้ารอบต่อไปได้ ส่วนเชฟเก่ง และ เชฟลูกจรรย์ คณะกรรมการจะใช้เกณฑ์การตัดสินเพื่อคัดออก ซึ่งมีทั้งหมด 3 หัวข้อ คือ รสชาติ ความคิดสร้างสรรค์ และการชูวัตถุดิบหลัก และตัดสินแยกเป็น 2 อย่างคือ ของหวาน และ เครื่องดื่ม ในจานของหวาน จานของเชฟเก่งได้คะแนนในเรื่องความคิดสร้างสรรค์ และการชูวัตถุดิบหลัก ส่วนเรื่องรสชาติ แย่ทั้งคู่ และผู้ที่ต้องออกจากการแข่งขันในรอบนี้ คือ เชฟเก่ง เนื่องจากในจานเครื่องดื่ม จานของเชฟลูกจรรย์ได้คะแนนครบทั้ง 3 หัวข้อ
* **2 จานที่ผลงานดีที่สุด:** เชฟเคอร์ และ เชฟเควส
* **ผู้ที่ตกเป็น 3 จานที่ผลงานแย่ที่สุด:** เชฟเกด เชฟเก่ง และ เชฟลูกจรรย์
* **ผู้ที่ถูกคัดออก:** เชฟเก่ง

=== ตอนที่ 12: "เชฟวิลแมน" กลับมาอีกครั้ง ===
''ออกอากาศ 11 พฤษภาคม 2568''
* **บททดสอบความละเอียดและแม่นยำ (Pressure Test) :** ในรอบนี้ เป็นการแข่งขันครั้งสุดท้ายก่อนเข้าสู่รอบรองชนะเลิศ โดยมีแขกรับเชิญคือ เชฟวิลแมน - [[วิลเมนต์ ลีออง]] ผู้อำนวยการภาคพื้น[[ทวีปเอเชีย]] กรรมการบริหาร[[สมาคมเชฟโลก]] กรรมการจากรายการ[[ท็อปเชฟไทยแลนด์]] หัวหน้าเชฟจากรายการ[[เฮลล์คิทเช่นไทยแลนด์]] และครูใหญ่จากรายการ [[The Restaurant War Thailand ศึกพ่อค้าซ่าแม่ค้าแซ่บ]] และโจทย์ในรอบนี้ ผู้เข้าแข่งขันจะต้องแกะสูตรอาหารเมนูสุดพิเศษของเชฟวิลแมนด้วยตนเองจากการดู การดม การชิม และการสัมผัสเท่านั้น โดยเชฟวิลแมนจะไม่ระบุเลยว่าองค์ประกอบมีกี่อย่าง มีอะไรบ้าง และสัดส่วนเท่าไร แต่ให้คำใบ้เพียงแค่วัตถุดิบหลักในรอบนี้คือ [[น้ำปลา]] ผู้เข้าแข่งขันมีเวลา 60 นาทีในการทำอาหารให้เหมือนต้นฉบับทั้งหน้าตาและรสชาติ และจะต้องหยิบวัตถุดิบด้วยตนเองในซูเปอร์มาร์เก็ต ทั้งนี้ เชฟวิลแมน เจ้าของโจทย์การแข่งขันในรอบนี้ จะอยู่ร่วมเป็นกรรมการตัดสินจานอาหารของผู้เข้าแข่งขันด้วย โดยโจทย์ในรอบนี้ ผู้เข้าแข่งขันจะต้องทำทั้งหมด 5 องค์ประกอบ นั่นคือ สเต็ก[[ปลาเก๋า|ปลาเก๋าดำ]] [[ซอสบุยยาเบส]]สไตล์เอเชีย [[ฟลาน]]หรือ[[มูส (ของหวาน)|มูส]]ปลาเก๋าดำ [[ซอสออล็องแดซ]] และ[[ผักสลัด]]-[[น้ำสลัด]][[ซิตรัส]] โดยทุกองค์ประกอบจะปรุงรสเพียงน้ำปลาอย่างเดียวและไม่ใช้[[เกลือ]]เลย หลังจากคณะกรรมการชิมอาหารของผู้เข้าแข่งขันทุกคนแล้ว ผู้ที่ทำคะแนนรวมได้มากที่สุดและเป็นผู้ชนะในรอบนี้คือ เชฟเควส ส่วนผู้ที่ตกเป็น 3 จานที่แย่ที่สุด คือ เชฟเทียน เชฟเตย และ เชฟลูกจรรย์ โดยทั้ง 3 คนมีคะแนนรวมที่ใกล้เคียงกันมาก ฉะนั้นคณะกรรมการจึงลงมติให้ทั้ง 3 คนแข่งขันต่อเพื่อหาผู้ที่ต้องออกจากการแข่งขันต่อไป ส่วนผู้เข้าแข่งขันที่เหลือจะได้ผ่านเข้ารอบรองชนะเลิศร่วมกับเชฟเควสทันที
* **ผู้ชนะ:** เชฟเควส
* **ผู้ที่ตกเป็น 3 จานที่ผลงานแย่ที่สุด:** เชฟเทียน เชฟเตย และ เชฟลูกจรรย์
* **การแข่งขันพิเศษรอบคัดออก (Sudden Death) : ** เนื่องจากเชฟเทียน เชฟเตย และ เชฟลูกจรรย์ เป็น 3 จานที่มีข้อผิดพลาดมากที่สุด และมีคะแนนรวมที่ใกล้เคียงกันมาก ส่งผลให้ต้องแข่งขันต่อในรอบพิเศษ โดยในรอบนี้ ทั้ง 3 คนจะต้องสร้างสรรค์จานของตัวเองหรือ Signature Dish โดยมีวัตถุดิบหลักคือ [[ปลากะพงขาว|ปลากะพง]] และมีเวลาในการไปหยิบวัตถุดิบในซูเปอร์มาร์เก็ตและทำอาหารรวมทั้งหมด 20 นาทีเท่านั้น หลังจากคณะกรรมการชิมอาหารของผู้เข้าแข่งขันทั้ง 3 คนแล้ว ผู้ที่ได้คะแนนรวมด้านรสชาติรวมสูงสุด คือ เชฟเทียน ส่วนผู้ที่ได้คะแนนรวมด้านความคิดสร้างสรรค์รวมสูงสุด คือ เชฟเตย และผู้ที่ได้คะแนนรวมด้านการชูวัตถุดิบหลักรวมสูงสุด คือ เชฟเตย ส่งผลให้เชฟลูกจรรย์ได้คะแนนรวมต่ำสุดและต้องออกจากการแข่งขันโดยปริยาย
* **ผู้ที่ถูกคัดออก:** เชฟลูกจรรย์

=== ตอนที่ 12 - 13: งานกาลาดินเนอร์เพื่อสุนัขจรจัด ===
''ออกอากาศ 11 และ 18 พฤษภาคม 2568''

ก่อนเริ่มการแข่งขัน ทางรายการได้นำผู้เข้าแข่งขันทั้ง 7 คนไปเยี่ยม[[สุนัข]]ที่มูลนิธิเดอะแมนแดทเรสคิวส์ดอกส์ [[ตำบลแสนสุข (อำเภอเมืองชลบุรี)|ตำบลแสนสุข]] [[อำเภอเมืองชลบุรี|อำเภอเมือง]] [[จังหวัดชลบุรี]] เพื่อให้ผู้เข้าแข่งขันสัมผัสกับชีวิตของสุนัขเหล่านั้นและเข้าใจกันมากขึ้น
* **การแข่งขันรอบรองชนะเลิศ (Semi-Final) :** ในรอบรองชนะเลิศของฤดูกาลนี้ เป็นโจทย์งานกาลาดินเนอร์เพื่อการกุศล เพื่อช่วยเหลือสังคม รู้จักแบ่งปัน และทำความดีต่อเพื่อนร่วมโลก โดยทางรายการเลือกบริจาคให้แก่[[มูลนิธิเดอะแมนแดทเรสคิวส์ดอกส์]] (The Man that Rescues Dogs) ซึ่งเป็นมูลนิธิที่ดูแลช่วยเหลือเหล่าสุนัขจรจัด โดยบริจาคเป็นจำนวน 1,000,000 บาท โดยไม่หักค่าใช้จ่าย และโจทย์การแข่งขันในรอบรองชนะเลิศนี้คือ ผู้เข้าแข่งขันจะต้องทำอาหารต้อนรับแขกผู้มีเกียรติทั้งหมด 100 คน ที่สมทบทุนบริจาคในครั้งนี้ ณ [[วัน แบงค็อก|ร้านอาหารช้าง แคนวาส ในโครงการวันแบงค็อก]] โดยจะเสิร์ฟอาหารในรูปแบบ Fine-Dining โดยเป็นคอร์สเมนู ซึ่งผู้เข้าแข่งขัน 1 คน จะต้องรับผิดชอบอาหาร 1 คอร์ส ซึ่งมีทั้งหมด 7 คอร์ส โดยจับฉลากคอร์สเมนูที่จะรับผิดชอบ และผลการจับฉลากมีดังต่อไปนี้
:
:ทางรายการได้เตรียมวัตถุดิบหลักให้ผู้เข้าแข่งขันทุกคนแล้ว ส่วนวัตถุดิบเสริม ผู้เข้าแข่งขันจะต้องเลือกซื้อกันเองที่[[แม็คโคร]] โดยจะมีงบประมาณคนละ 12,000 บาท และในรอบนี้ มีแขกรับเชิญคือ เชฟต้น - [[ธิติฏฐ์ ทัศนาขจร]] เจ้าของร้านฤดู (Le Du) ที่คว้าอันดับที่ 1 ใน 50 ร้านอาหารยอดเยี่ยมแห่งเอเชียในปี 2023 กรรมการจากรายการ[[ท็อปเชฟไทยแลนด์]] และหัวหน้าเชฟผู้ฝึกสอนจากรายการ [[The Restaurant War Thailand ศึกพ่อค้าซ่าแม่ค้าแซ่บ]] จะมาเป็นกรรมการตัดสินจานอาหารของผู้เข้าแข่งขันแทนคุณอิงค์ ในรอบนี้ ผู้เข้าแข่งขันมีเวลาในการเตรียมอาหาร 4 ชั่วโมง แต่ละคนจะเริ่มทำอาหารไม่พร้อมกัน โดยแต่ละคนจะได้ทำอาหารในเวลาที่ห่างกัน 20 นาที และในระหว่างการเตรียมอาหาร จะต้องแบ่งเวลาไปสรุปงานให้กับพนักงานบริการเกี่ยวกับรายละเอียดของเมนู เมื่อเวลาในการเตรียมอาหารสิ้นสุดลง ผู้เข้าแข่งขันจะมีเวลาอีก 1 ชั่วโมงในการจัดจาน และเมื่อเวลาในการจัดจานสิ้นสุดลง จะต้องเสิร์ฟอาหารทันที โดยมีเวลาในการเสิร์ฟอาหาร 20 นาที หากหมดเวลา จะต้องหยุดเสิร์ฟทันที หลังจากคณะกรรมการชิมอาหารทุกจานแล้ว ผู้ที่ทำผลงานได้ดีที่สุดและผ่านเข้ารอบชิงชนะเลิศเป็นคนแรก คือ เชฟเควส และรองลงมา คือ เชฟเกด และ เชฟเตย ตามลำดับ แต่ต่อมาเชฟเอียนได้ประกาศว่าจะมีผู้เข้าแข่งขันที่ผ่านเข้าสู่รอบชิงชนะเลิศเพิ่มอีก 2 คน นั่นคือ เชฟเทียน และ เชฟพลอย ส่งผลให้ในฤดูกาลนี้ มีผู้เข้าแข่งขันที่ผ่านเข้ารอบชิงชนะเลิศทั้งหมด 5 คน ส่วนเชฟเฟิร์ส และ เชฟเคอร์ ต้องออกจากการแข่งขันในรอบนี้โดยปริยาย ส่วนหนึ่งเป็นเนื่องมาจากทั้ง 2 คนไม่สามารถเสิร์ฟอาหารครบ 100 จาน ภายในเวลา 20 นาทีได้ ''ทั้งนี้ รายการประกาศผลการแข่งขันในตอนถัดไป''
* **ผู้ที่ผ่านเข้ารอบชิงชนะเลิศ:** เชฟเควส เชฟเกด เชฟเตย เชฟเทียน และ เชฟพลอย
* **ผู้ที่ถูกคัดออก:** เชฟเฟิร์ส และ เชฟเคอร์

=== ตอนที่ 14 - 15: ศึกสุดท้ายของ 5 เชฟมืออาชีพ ===
''ออกอากาศ 25 พฤษภาคม และ 1 มิถุนายน 2568''
* **การแข่งขันรอบชิงชนะเลิศ (Final) :** ผู้เข้าแข่งขันทั้ง 5 คนได้แก่ ''เชฟเควส เชฟเกด เชฟเตย เชฟเทียน'' และ ''เชฟพลอย'' จะได้แข่งขันกันในรอบชิงชนะเลิศ โดยในฤดูกาลนี้ ผู้เข้าแข่งขันจะถูกวัดทักษะการทำอาหาร ซึ่งแบ่งการแข่งขันออกเป็น 4 รอบ ผู้เข้าแข่งขันที่ทำผลงานผิดพลาดที่สุดในแต่ละรอบ จะถูกคัดออกและหมดสิทธิ์ในการเป็นผู้ชนะเลิศทันที
** **รอบที่ 1 (ทักษะการจัดการเวลา) :** วัตถุดิบในรอบนี้คือ หน้าแข้ง[[วัว]] โดยมีเวลาในการทำอาหารและเลือกวัตถุดิบเสริมในซูเปอร์มาร์เก็ตรวมทั้งหมด 50 นาทีเท่านั้น แต่ในช่วง 25 นาทีสุดท้าย เชฟป้อมสั่งให้หยุดทำอาหาร โดยประกาศว่าต้องทำเพิ่มอีกหนึ่งเมนู ซึ่งมีวัตถุดิบหลักคือ [[กะทิ|กะทิข้นหวาน]]รส[[ทุเรียน]] โดยจะต้องทำเป็นเมนูขนมหวาน และจะไม่ขยายเวลาในการทำอาหารให้ หลังจากคณะกรรมการชิมอาหารของผู้เข้าแข่งขันทั้ง 5 คนแล้ว ผู้ที่ทำผลงานได้ดีที่สุดในรอบนี้ คือ เชฟเทียน และรองลงมา คือ เชฟเกด และ เชฟพลอย ตามลำดับ ส่วนเชฟเควส และ เชฟเตย เป็น 2 จานที่ทำผลงานแย่ที่สุด และผู้ที่ต้องออกจากการแข่งขันในรอบนี้ คือ เชฟเควส
** **ผู้ชนะ:** เชฟเทียน
** **ผู้ที่ตกเป็น 2 จานที่ผลงานแย่ที่สุด:** เชฟเควส และ เชฟเตย
** **ผู้ที่ถูกคัดออก:** เชฟเควส
** **รอบที่ 2 (การเพิ่มมูลค่าวัตถุดิบ) :** วัตถุดิบในรอบนี้คือ [[คอ]][[ไก่]] ซึ่งเป็นวัตถุดิบที่มีขายตาม[[ตลาด]]ในราคากิโลกรัมละ 35 บาท ผู้เข้าแข่งขันจะต้องทำอาหารจากคอไก่ให้สามารถขายในร้านค้าชั้นนำได้ ในราคาจานละ 500 บาท โดยที่ลูกค้าไม่รู้สึกว่าราคาแพง ผู้เข้าแข่งขันมีเวลาในการทำอาหารและเลือกวัตถุดิบเสริมในซูเปอร์มาร์เก็ตรวมทั้งหมด 50 นาทีเท่านั้น หลังจากคณะกรรมการชิมอาหารของผู้เข้าแข่งขันทั้ง 4 คนแล้ว ผู้ที่ต้องออกจากการแข่งขันในรอบนี้ คือ เชฟพลอย เนื่องจากเนื้อคอไก่ไม่สุก และตัดสินใจไม่เสิร์ฟอาหารให้คณะกรรมการ ส่วนผู้ที่ทำผลงานได้ดีที่สุดในรอบนี้ คือ เชฟเทียน
** **ผู้ชนะ:** เชฟเทียน
** **ผู้ที่ถูกคัดออก:** เชฟพลอย
** **รอบที่ 3 (ความรอบรู้ในเรื่องวัตถุดิบ) :** วัตถุดิบหลักในรอบนี้คือ [[ชิราโกะ (อสุจิปลา)|ชิราโกะ]] (อสุจิปลา) ผู้เข้าแข่งขันจะต้องนำวัตถุดิบหลักชนิดนี้นำมาสร้างสรรค์ให้เป็นจานที่ดีที่สุด โดยมีเวลาในการทำอาหารและเลือกวัตถุดิบเสริมในซูเปอร์มาร์เก็ตรวมทั้งหมด 50 นาทีเท่านั้น หลังจากคณะกรรมการชิมอาหารของผู้เข้าแข่งขันทั้ง 3 คนแล้ว ผู้ที่ทำผลงานได้ดีที่สุดในรอบนี้ คือ เชฟเตย และผู้ที่ต้องออกจากการแข่งขันในรอบนี้ คือ ไม่มี เนื่องจากทั้ง 3 คนทำผลงานได้ดี คณะกรรมการจึงลงมติให้ทั้ง 3 คนแข่งขันกันต่อในรอบถัดไป
** **ผู้ชนะ:** เชฟเตย
** **ผู้ที่ถูกคัดออก:** ''ไม่มี''
** **รอบที่ 4 (บททดสอบสุดท้าย) :** ในรอบนี้ จะมีกล่องสีแดง 2 กล่อง ซึ่งภายในกล่องคือ [[ทรัฟเฟิล|เห็ดทรัฟเฟิล]] ซึ่งมีมูลค่าถึงกิโลกรัมละ 50,000 บาท โดยนำเข้าจาก[[แคว้นอุมเบรีย|เมืองอุมเบรีย]] [[ประเทศอิตาลี]] ผู้เข้าแข่งขันจะต้องนำวัตถุดิบหลักชนิดนี้นำมาสร้างสรรค์ให้เป็นจานที่ดีที่สุดในชีวิต โดยมีเวลาในการทำอาหารและเลือกวัตถุดิบเสริมในซูเปอร์มาร์เก็ตรวมทั้งหมด 60 นาที ในรอบนี้ ผู้ที่ทำผลงานได้ดีที่สุด จะได้เป็นผู้ชนะเลิศมาสเตอร์เชฟ: เดอะ โพรเฟสชัลนัลส์ ไทยแลนด์ หลังจากคณะกรรมการชิมอาหารของผู้เข้าแข่งขันทั้ง 3 คนแล้ว ผู้ที่ต้องออกจากการแข่งขันก่อนการประกาศผู้ชนะเลิศ คือ เชฟเทียน เนื่องจากไก่รูลาดไม่สุก
** **ผู้ที่ถูกคัดออก:** เชฟเทียน
** **การประกาศผล:** ผู้ชนะเลิศมาสเตอร์เชฟ: เดอะ โพรเฟสชัลนัลส์ คนแรกของ[[ประเทศไทย]] คือ **เชฟเตย** จะได้รับเงินรางวัล 1,000,000 บาท และถ้วยรางวัล ''MasterChef: The Professionals Trophy''
** **รองชนะเลิศ:** เชฟเกด

* **ผู้ชนะเลิศมาสเตอร์เชฟ: เดอะ โพรเฟสชัลนัลส์ ไทยแลนด์: เชฟเตย - สหรัฐ แตงไทย'''

## ข้อวิจารณ์
ในการออกอากาศตอนที่ 5 ในรอบบททดสอบความคิดสร้างสรรค์ เชฟเชษฐ์ - พิเชษฐ์ สนั่นก้อง ถูกตัดสินว่าเป็น 1 ใน 3 จานที่พลาดมากที่สุดและต้องออกจากการแข่งขันในครั้งนี้ เนื่องจากทำแป้งพายชั้นดิบ ทำให้กรรมการไม่สามารถรับประทานได้ แต่เชฟเชษฐ์ไม่ยอมรับการตัดสินดังกล่าว เชฟป้อมจึงนำจานของเชฟเชษฐ์ไปให้ผู้เข้าแข่งขันคนอื่น ๆ ชิม โดยผู้เข้าแข่งขันคนอื่น ๆ ก็พบว่าแป้งดิบเช่นเดียวกัน แต่เชฟเชษฐ์ก็ยังไม่ยอมรับและประกาศออกจากการแข่งขันในที่สุด ก่อนที่เพจเฟซบุ๊กของมาสเตอร์เชฟไทยแลนด์จะเผยแพร่คำพูดของเชฟเชษฐ์ที่ระบุในท่อนหนึ่งว่า "กรรมการเขาตัดสิน เขาไม่เป็นมืออาชีพพอ" เหตุการณ์ดังกล่าวส่งผลให้ผู้ใช้สื่อสังคมวิพากษ์วิจารณ์เชฟเชษฐ์อย่างกว้างขวางเกี่ยวกับพฤติกรรมที่ไม่ยอมรับผลการตัดสินและเถียงกรรมการกลับ

ในการออกอากาศตอนที่ 6 ในรอบบททดสอบความละเอียดและแม่นยำ เชฟเกด - วิสาขา ระวิจันทร์ และ เชฟจารึก - จารึก ศรีอรุณ ถูกตัดสินให้เป็นจานที่แย่ที่สุดเนื่องจากทำปลากะพงไม่สุกและมีสิทธิ์ที่จะต้องตกรอบทั้งสองคน ซึ่งตามปกติในหลายฤดูกาล ถ้าองค์ประกอบในอาหารไม่สุกจะต้องออกจากการแข่งขันทันที แม้ทำอาหารไม่สุกพร้อมกันทั้งสองคนก็ควรจะต้องออกจากการแข่งขันทั้งคู่ เหตุการณ์รูปแบบนี้เคยมีมาก่อนหน้านี้หลายครั้งแล้ว แต่ในครั้งนี้ไม่ได้โดนคัดออกทั้งสองคน แถมยังมีโอกาสได้แก้ตัวใหม่อีกรอบในสัปดาห์ต่อไป ผู้ใช้สื่อสังคมจึงวิพากษ์วิจารณ์กรรมการเป็นจำนวนมากเกี่ยวกับการตัดสิน

ในการออกอากาศตอนที่ 7 ในรอบบททดสอบความคิดสร้างสรรค์ เชฟเควส - ชานิน จีมะ ได้วัตถุดิบหลักที่ 2 คือ ปลาร้า ต้องสลับตะกร้ากับเชฟเกด โดยเชฟเควสไม่สามารถทำอาหารจากปลาร้าออกมาได้ เนื่องจากในตะกร้าของเชฟเกดไม่มีโปรตีนที่สามารถนำมาช่วยสร้างสรรค์กับเมนูปลาร้าได้ดีเลย ทำให้เชฟเควสต้องถูกคัดออกจากการแข่งขัน เหตุการณ์ดังกล่าวมีผู้ใช้สื่อสังคมวิพากษ์วิจารณ์ทีมงานของรายการที่คิดโจทย์การแข่งขันดังกล่าวว่าทำให้รายการไม่เป็นมืออาชีพตามชื่อรายการมากเพียงพอ เนื่องจากเป็นโจทย์ที่ไม่ได้วัดที่ฝืมือในการทำอาหารอย่างแท้จริง แต่เป็นการวัดดวงมากกว่า

ในการออกอากาศตอนที่ 8 ในรอบบททดสอบความคิดสร้างสรรค์ เชฟแมน - สราวุธ เนียรวิฑูรย์ ได้สุ่มวัดดวงจากตู้กาชาปองได้แกงโสฬส ซึ่งเป็นแกงไทยโบราณที่หารับประทานได้ยากมากในปัจจุบัน เนื่องจากส่วนประกอบมีไข่เต่าตนุซึ่งเป็นไข่จากสัตว์สงวน ทำให้เชฟแมนไม่รู้จักแกงโสฬส ไม่เคยได้ยินชื่อ ไม่เคยรับประทาน และไม่รู้ส่วนผสมและวัตถุดิบในการทำแกงชนิดนี้ ส่งผลให้เชฟแมนไม่สามารถทำแกงโสฬสออกมาให้เหมือนต้นฉบับได้และต้องถูกคัดออกจากการแข่งขัน เหตุการณ์ดังกล่าวมีผู้ใช้สื่อสังคมวิพากษ์วิจารณ์รายการเป็นจำนวนมากว่าเป็นการวัดดวงมากกว่าการวัดฝืมือในการทำอาหารเช่นเดียวกับตอนที่ 7 ทั้ง ๆ ที่เชฟทุกคนควรได้รับโจทย์แกงไทยโบราณประเภทเดียวกันทั้งหมด และมองว่าคนที่ได้แกงง่าย ๆ แถมได้การ์ดบอกวัตถุดิบการทำเครื่องแกง แต่ทำอาหารได้จานที่แย่ที่สุด (กรณีนี้คือเชฟเกด - วิสาขา ระวิจันทร์) ควรออกการแข่งขันมากกว่า ต่อมา กิติกร เพ็ญโรจน์ ประธานเจ้าหน้าที่บริหารของเฮลิโคเนีย เอช กรุ๊ป ได้โพสต์ในเฟซบุ๊กของตนโดยมีใจความระบุว่า ในการปฐมนิเทศก่อนเริ่มฤดูกาล และในบางสัปดาห์ รายการได้ให้ผู้เข้าแข่งขันไปศึกษาแกงไทยโบราณมาให้ลึกและมากที่สุดเท่าที่จะทำได้โดยไม่เฉลยโจทย์ เพื่อสืบสานความเป็นไทย ดังนั้น ทุกคนจึงมีเวลาศึกษามาก่อนแข่ง และตอนที่ 8 เปรียบเสมือนการทำข้อสอบ โดยมีผู้แสดงความคิดเห็นเป็นจำนวนมากทั้งผู้ที่เห็นด้วยและผู้ที่ไม่เห็นด้วย และมีบางความคิดเห็นที่เปรียบเทียบกับรายการทำอาหารอื่น ๆ ในเครือ

ในการออกอากาศตอนที่ 10 ช่วงประกาศผลการแข่งขันของผู้ที่ถูกคัดออกแล้ว (แข่งขันกันในตอนที่ 9) ซึ่งตามกติกาเดิม ผู้ที่ได้คะแนนมากที่สุดในรอบนี้จะชนะและมีโอกาสกลับเข้าสู่การแข่งขัน และผู้ชนะในรอบนี้คือ เชฟจารึก - จารึก ศรีอรุณ ได้คะแนนมากที่สุด 31 คะแนน แต่คณะกรรมการประกาศกะทันหันว่าเชฟจารึกยังไม่ได้กลับเข้าสู่การแข่งขันอย่างเป็นทางการ และต้องแข่งขันต่อในรอบบททดสอบความคิดสร้างสรรค์และการจัดการเวลาร่วมกับผู้ที่ได้คะแนนเป็นอันดับที่ 2, 3 และ 4 ในเหตุการณ์ดังกล่าวมีผู้ใช้สื่อสังคมวิพากษ์วิจารณ์เกี่ยวกับกติกาของรายการเป็นจำนวนมากว่าเชฟจารึกควรเข้ารอบตั้งแต่รอบนี้ และให้ผู้ที่ได้คะแนนเป็นอันดับที่ 2, 3 และ 4 แข่งขันกันต่อเพื่อหาอีก 1 คนที่กลับเข้าสู่การแข่งขัน และมองว่าเชฟจารึกไม่ได้รับความยุติธรรมจากกติกาในการแข่งขันรอบนี้ และสังคมบางส่วนคิดเห็นเพิ่มเติมว่ากติกาในการแข่งขันรอบนี้หลอกลวงกับผู้เข้าแข่งขันและผู้ชมรายการอีกด้วย

## ดูเพิ่ม
* มาสเตอร์เชฟไทยแลนด์
* ศึกค้นหาเชฟกระทะเหล็ก
* ท็อปเชฟไทยแลนด์
* Bid Coin Chef สุดยอดเชฟหักเหลี่ยมโหด
* เฮลล์คิทเช่นไทยแลนด์
* The Restaurant War Thailand ศึกพ่อค้าซ่าแม่ค้าแซ่บ

## อ้างอิง

## แหล่งข้อมูลอื่น
*